text: Voldsomt rambuktyveri på fynsk rasteplads
  06 april 2015 kl. 05.27
  Efter en periode med rambuktyverier mod tøjforretninger og pengeautomater, slog tyve natten til mandag til mod en motorvejstankstation på Fyn. De flygtede mod Jylland med beskedent udbytte.
  Det var rastepladsen Kildebjerg Nord ved Vissenbjerg, som blev udsat for usædvanligt tyveri. En 19-årig ekspedient var alene på vagt, da fem maskerede mænd bakkede en stjålet sort Citroën Berlingo gennem tankstationens vinduer.
  Mændene stormede ind i butikslokalet og slap væk med flere pengekassetter til butikkens kasseapparater.
  Om natten er tankstationen aflåst. Og tankpasseren skal lukke kunderne ind. Det er en sikkerhedsforanstaltning for at forebygge røverier.
  Den 19-årig udløste overfaldsalarmen. Han har fået et stort chok, oplyser politiet til Ritzau.
  Efter det voldsomme rambuktyveri kørte de fem mænd i den stjålene Berlingo mod vest ? altså mod Middelfart og Jylland. Politiet efterlyser den sorte Citroën, som har nummeret XJ 56 856.
  